નિ:શંક એક શ્રધાળું માટે, એક મોટી શક્તિ (દિવ્ય શક્તિ) દરેક વસ્તુ આપતી જ હોય છે. જો તમે ખરેખર તેના ઉપર વિચાર કરો તો, તેમ છતાં, ત્યાં હંમેશાં એક માધ્યમ રહેલું હોય છે જે મોટાભાગે એક બીજી વ્યક્તિના માધ્યમ દ્વારા આવતું હોય છે. અને કોઈ બીજા માણસ સાથે જોડાવાનો એક માર્ગ છે તેના પ્રતિ સારા કે ભલા બનાવાનો. તમે જેટલાં વધુ ભલા બનશો તેટલાં વધુ જીવનને તમે સ્પર્શી શકશો. અને તમે જેટલાં વધુ વ્યક્તિઓના જીવનને સ્પર્શશો (કે પછી થોડાંક વધુ જીવનોને), તેટલી વધુ તમારી ચેતનામાં સુંદર યાદો ભેગી થશે. આ હકારાત્મક અને માયાળુ યાદો જયારે-જયારે તમે એકલા કે હતાશા અનુભવતા હશો ત્યારે-ત્યારે તમારી મદદે આવતી રહેશે. અંતે તો, જો તમે તેની નોંધ લીધી હોય તો, તમને જણાશે કે જયારે તમે તમારી યાદોનાં પ્રવાહમાં તણાઈ ગયાં હોવ છો ત્યારે જ તમને એકલતા સાલતી હોય છે. કોઈની સાથે ગાળેલી, માયાળુ અને દયાળુ ક્ષણો તમારી અંદર એક ખુશીની યાદો બનાવતી હોય છે. જયારે દલીલો, અભદ્ર વ્યવહાર, ક્રોધ અને ગાળો વિગેરે એક દુઃખભરી યાદોના ચણતર માટેની ઈટો જેવી હોય છે જે તમારી અંદર એક દુઃખી યાદો બનાવતી હોય છે. ખુશીની યાદો તમને અંદરથી એક ઉષ્મા આપતી હોય છે જયારે દુઃખી યાદો તમારી અંદર એક કડવાહટ પેદા કરતી હોય છે. જેણે ભલાઈનાં આંતરિક સ્વભાવને ઓળખી લીધો છે અને આત્મસાત કરી લીધો છે તેને ક્યારેય એકલવાયું નહિ અનુભવે.